閒日夜晚唔駛點book 位就有位，兩個人被安排坐高枱，去到已經八點幾，已經有幾枱係飲緊野，原來都有少少酒吧感覺。嗌左單骨雞翼，咖哩牛腩連蒜蓉包同越南牛河。單骨雞翼炸得岩岩好，又脆又多汁完全唔乾，濃味岩哂我呢個重口味既人。咖哩牛腩都好味，幾多料下，撈哂d 包我地再加多左個飯黎送飯，炆得夠淋又入味，如果可以多幾塊包就會更加好。最後既越南河我覺得不過不失，未至於話真係好正，比起另外兩樣我覺得呢個失色左啲。埋單價錢都偏貴，不過而家都無咩地方食野平💁🏻